Síðasti mánuður ársins er runninn upp , kaldur , dimmur og fagur , með öllu sem honum fylgir : jólaundirbúningi , stressi , bakstri , þrifum , jólatónleikum , föndri , laufabrauði og látum . Fjöldi þekktra einstaklinga á afmæli á aðventunni og um jól . Bogmaðurinn ( 1. - 21. desember ) heillast af lífinu og vill rannsaka heiminn og allt sem honum tilheyrir . Hann er óstýrilátur , vitsmunalega þenkjandi og uppfullur af frelsisþrá . Steingeitin ( 22. - 31. desember ) er jarðbundin , fylgin sér , hagsýn og hörkudugleg . Steingeitin er trygglynd , en á sama tíma þrjósk og þver . Hún þolir illa breytingar og er oft vinnufíkill . Gísli Örn Garðarsson Mynd / Heiða Helgadóttir Jakob Veigar Sigurðsson Mynd / Facebook Gísli Örn Garðarsson , leikari og leikstjóri með meiru , og Jakob Veigar Sigurðsson , listmálari og byggingatæknifræðingur , eiga afmæli 15. desember . Báðir eru listfengir og djarfir á sínu sviði , Jakob hefur vakið athygli fyrir litrík málverk sín , meðan sýningar Gísla Arnar með Vesturporti fengu áhorfendur til að taka andköf . Báðir hafa líka flutt listsköpun sína út fyrir landsteinana . Gísli Örn sýndi að auki sjónvarpsáhorfendum hvernig á að taka einbýlishús í ræmur og bíður útkoman nú næstu seríu af Gulla byggi . Sigrún Lilja Guðjónsdóttir Mynd / Bragi Þór Jósefsson Guðlaugur Þór Þórðarson Sigrún Lilja Guðjónsdóttir sem oft er nefnd Gyðja eftir fyrirtæki sínu , Guðlaugur Þór Þórðarson utanríkisráðherra og Kolbeinn Óttarsson Proppé , þingmaður VG , eiga afmæli 19. desember . Sigrún Lilja seldi eigin hönnun í töskum , úrum og fleira undir nafninu Gyðja Collection , hún er nú komin á fullt í heilsubransann með líkamsmeðferðarstofuna House of Beauty og orðin deildarstjóri fegrunaraðgerða hjá Hei Medical Travel . Guðlaugur Þór hugsar vel um heilsuna líka , enda giftur einni þekktustu heilsudrottningu landsins . Hann og Kolbeinn eru að auki miklir lestrarhestar , þrátt fyrir að blaða í ógrynni skjala í vinnunni . Kolbeinn er líka músíkalskur , alltaf verið í hljómsveitum og kann að spila á öll hljóðfæri . Klemens Nikulásson Hannigan Mynd / Facebook Klemens Nikulásson Hannigan , söngvari Hatara , á afmæli 20. desember . Klemens er húsgagnasmiður frá Tækniskólanum og hannaði og smíðaði sviðsmynd við myndband Söngvakeppnisframlags sveitarinnar sem var . Árið var Klemens gjöfult , hann sigraði hug og hjörtu þjóðarinnar og hálfrar Evrópu hið minnsta með framgöngu sinni í Eurovision , og önnur dóttir hans fæddist í júní . Hödd Vilhjálmsdóttir Mynd / Facebook Máni Pétursson Mynd / Facebook Regína Ósk Óskarsdóttir Mynd / Hákon Davíð Björnsson Hödd Vilhjálmsdóttir almannatengill , Máni Pétursson útvarpsmaður og Regína Ósk Óskarsdóttir söngkona eiga afmæli 21. desember . Hödd setti tappann í flöskuna , fann ástina í örmum athafnamanns og klífur nú hvert fjallið af öðru . Máni er best þekktur sem útvarpsmaðurinn á X-inu , en þess á milli er hann markþjálfi , umboðsmaður og kíkir í ræktina í World Class . Regína Ósk veislustýrir , kennir söng og syngur á tónleikum milli þess sem hún smellir sér í dansskóna í þáttunum Allir geta dansað . Hera Hilmars Mynd / Hákon Davíð Björnsson Linda Pétursdóttir Mynd / Facebook Heimsdrottningarnar Hera Hilmarsdóttir og Linda Pétursdóttir eiga afmæli 27. desember . Linda var fegurst allra kvenna í Ungfrú Heimur 1988 og starfar í dag fyrir keppnina , velur íslensku stúlkuna sem keppir fyrir Íslands hönd . Hún er athafnakona sem leggur áherslu á heilsuna , bæði andlega og líkamlega . Hera er að verða ein af okkar þekktari konum , sem leikari í Hollywood , þar sem hún landar hverju aðalhlutverkinu á fætur öðru . Nú má sjá hana á framtíðarþáttunum SEE , þar sem hún leikur á móti vatnsmanninum sjálfum , Jason Momoa . Atli Þór Albertsson Mynd / Facebook Jógvan Hansen Mynd / Facebook Atli Þór Albertsson , markaðsstjóri Þjóðleikhússins , og Jógvan Hansen söngvari eiga afmæli 28. desember . Atli er þaulkunnugur leikhúsinu , enda sjálfur lærður leikari . Hann ber einnig hag barna fyrir brjósti og sat í stjórn Barnaheilla . Jógvan , færeyski bróðir okkar , er heima um jólin og á þönum að syngja og veislustýra . Báðir eiga þeir jólafrí eftir góða törn á sviðinu í haust , í það minnsta þar til ný törn tekur við árið 2020 .